Source: http://itthon.transindex.ro/?cikk=27287
Timestamp: 2018-09-24 05:20:26+00:00

Document:
Transindex - A bíróság helyben hagyta: lehetnek kétnyelvû feliratok a vásárhelyi iskolákban
Ivácson András Áron 2018. június 15. 16:38, utolsó frissítés: 17:41
A Maros megyei prefektus a Civil Elkötelezettségi Mozgalom ellen indított pert a feliratok miatt, most pedig a bíróság félresöpörte a keresetüket.
A Civil Elkötelezettség Mozgalom számára pozitív eredménnyel zárult az a törvényszéki ügy, amelyet a Maros megyei prefektus indított ellenük: a bíróság június 6-án elutasította a kétnyelvû iskolai táblák kialakítása ellen törvényességi aggályra alapozott prefektusi keresetet. A CEMO felhívta rá a figyelmet, hogy Marosvásárhelyen közel 45, fõleg vegyes tannyelvû intézmény létezik, azonban ezekben az óvodákban, iskolákban minden közérdekû tájékoztatás, tábla, felirat egynyelvû: sehol nem jelenik meg magyar poszter, projektleírás. A faliújság szövegei témától függetlenül szintén egynyelvûek.
A CEMO 2016-ban feljelentést tett az Országos Diszkriminációellenes Tanácsnál (CNCD) minden olyan tanintézmény ellen, amelyben hiányzott a kétnyelvûség, valamint ezzel párhuzamosan pert indítottak a marosvásárhelyi Polgármesteri Hivatal Iskolákért Felelõs Igazgatósága ellen is. A CNCD a perbe fogott intézmények közül 17 esetében állapította meg a diszkriminációt, azonban a bíróság leállította az eljárást a CEMO perbeli jogképességének hiányára hivatkozva.
Az elõzményekhez hozzátartozik, hogy a CEMO már akkor feljelentést tett az CNCD-nél, amikor a Maros megyei tanfelügyelõség vezetõségi tanácsa a 46-os számú határozatában egy lista formájában szabályozta a Maros megyei és marosvásárhelyi vegyes tannyelvû óvodák, iskolák igazgatójának vagy aligazgatójának a nemzeti hovatartozását. „A táblázat alapján több mint 40 Maros megyei iskola esetén a „magyarul beszélõ személy” csak az aligazgatói állásra vonatkozik, az igazgatói állás esetén ugyan nincs megtiltva, hogy magyar anyanyelvû vagy magyarul beszélõ személy legyen a pályázó, viszont a fõtanfelügyelõség munkatársai vagy az intézménnyel együttmûködõ iskolai szakszervezeti vezetõk folyamatosan nyomást gyakorolnak az igazgatói állásra (ott ahol csak aligazgatói pozíciót jelöltek ki a magyarul beszélõ személy számára) pályázni szándékozó magyar személyek irányába és arról tájékoztatják õket, hogy ne pályázzanak az iskolavezetõi tisztségre.” – olvasható a CEMO weboldalán.
A CEMO-t több olyan, akkor még hivatalban lévõ iskolaigazgató kereste meg, akik az új lista értelmében a következõ ciklusban csakis az aligazgatói állásra pályázhattak újra. Beszámoltak az õket érõ nyomásgyakorlásról és azokról az eszközökrõl, amelyekkel ezt a nyomásgyakorlást elérik. A Romániai Magyar Pedagógusok Szövetséges is panasszal fordult az CNCD-hez abból kifolyólag, hogy a Maros megyei az egyetlen olyan határozat, amely az esélyegyenlõség elvét figyelmen kívül hagyva szabályozza az iskolák vezetõségének etnikai hovatartozását: „Mindkét panaszlevél célja, hogy a Maros megyei Fõtanfelügyelõség határozatának diszkriminatív és törvénytelen jellege megszûnjön, továbbá azt szeretnénk elérni, hogy a fõtanfelügyelõség által hozott újabb iskolaigazgatói álláspályázatról szóló határozathozatal során a Maros megyei fõtanfelügyelõség kötelezõ módon konzultáljon az RMPSZ szakembereivel és a marosvásárhelyi és Maros megyei RMDSZ oktatásért felelõs személyeivel.” – írta a CEMO akkor.
A 2016-os feljelentés alkalmávól a CNCD által három évvel korábban megfogalmazott kritériumrendszerre hivatkozott a CEMO, amelyek között már megtalálhatóak a tantermek, szaktermek, laboratóriumok, irodák kétnyelvû feliratozása, a kétnyelvû közérdekû tájékoztatás, magyar és román faliújság, valamint kétnyelvû weboldal és Facebook oldal. Ezeket sikerült most peres határozat segítségével jogerõre emelni.
Fotó: CEMO.
2017 májusában a Szabad Emberek Pártja (POL) képviselõi és a CEMO egy tanácsi határozattervezetet fogalmaztak meg az iskolai kétnyelvûségre vonatkozóan. A határozattervezetet a marosvásárhelyi városi testület megszavazta. Ezen határozat értelmében a tanintézményeken belüli kétnyelvû tájkép kialakítása a városháza kötelessége. Ez a határozat az, amelyet a prefektus megtámadott és ilyen esetekben a városháza feladata megvédeni a saját határozatait, mivel a városi tanácsnak nincs önálló jogi személyisége. A CEMO pedig úgy döntött, hogy aktívan is részt vesz a határozat védelmében.
Az iskolák tanulóinak szüleit kérték fel, hogy csatlakozzanak a perhez, akik a CEMO-val közösen különbözõ petíciók benyújtását vállalták fel. Ezek a szülõk már évek óta aktívan részt vettek kétnyelvû iskolai táblák adományozásában és más a CEMO-val közösen szervezett akciókban. Az elõzményekhez hozzátartozik, hogy a tavalyi év során a polgármesteri hivatal iskolaigazgatóságának akkori elnöke, ma alelnöke, egy körlevélben betiltotta és büntetést helyezett kilátásba azon intézmények ellen, amelyek felhasználják ezeket.
A szülõk jelenléte az érintettségük és a perbéli képességük okán volt nagyon fontos a határozat védelmében, ami ellen a prefektus megpróbált tevékenyen agitálni: a bíróság azonban nem adott ennek helyet. A peres eljárásban a szülõket a CEMO ügyvédje képviselte. A kormánymegbízott által indított perre június 6-án került sor, amely során a bíróság nem csak elfogadta a szülõk perbelépést, hanem elutasította a prefektus ellenérveit, kifogásait. „Amennyiben a prefektus nem fellebbez, az iskolai kétnyelvûség határozat gyakorlati alkalmazását monitorozni fogjuk és- az esetleges alkalmazási hiányosságok esetén- további jogi eljárásokat indítunk.” – írja a Facebook-on közzétett közleményében a CEMO.
Az ítélet szerint három határozat lép életbe ennek értelmében, azonban ezekbõl az elsõ kettõ az igazán fontos: a közérdekû információk, jelzések (osztálytermek megnevezése, laborok, irodák stb.) kétnyelvû (román és magyar) kiírásának biztosítása a marosvásárhelyi kétnyelvû tanintézményeken belül. Az ítélet értelmében a határozatban álló feltételek teljesítésével a marosvásárhelyi önkormányzat az iskolavezetést bízza meg.
Igen, mert egy fontos problémára nyújt megoldást 11 Igen, és megszavazom, mert egyetértek vele 196 Igen, de nemmel fogok szavazni 11 #bojkott 85 Nem, mert nem tartom egy fontos kérdésnek 8 Nem, mert az LMBTQ közöséggel szolidarizálok 37 Nem, mert az ortodox egyház korszerûtlen és aljas akciója az egész 25 Nem, mert idõ- és pénzpocsékolás 190 Még nem döntöttem el 12

References: bíróság 
 bíróság 
 bíróság 
 bíróság 
 bíróság 
 bíróság